Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19), i članaka 4. i 5. Pravilnika o načinu i postupku zapošljavanja u OŠ „Prof. Blaž Mađer“ Novigrad Podravski, ravnateljica Osnovne škole „Prof. Blaž Mađer“ Novigrad Podravski raspisuje

**NATJEČAJ**

za prijam u radni odnos:

1. **učitelja glazbene kulture - 1 izvršitelj na određeno vrijeme, zamjena za privremeno odsutnu radnicu (nepuno radno vrijeme od 29 sati tjedno) u Novigradu P.**
2. **pedagoga – 1 izvršitelj na određeno vrijeme, zamjena za rodiljni dopust (nepuno radno vrijeme, 20 sati tjedno) u Novigradu P.**
3. **knjižničara – 1 izvršitelj na određeno vrijeme, zamjena za privremeno odsutnu radnicu (nepuno radno vrijeme, 20 sati tjedno) u Novigradu P.**
4. **spremačice – 1 izvršitelj na određeno vrijeme, zamjena za privremeno odsutnu radnicu (puno radno vrijeme, 40 sati tjedno) u Novigradu P:**

**UVJETI:**

1. **Učitelj glazbene kulture**

Prema članku 105. stavak 2. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19) te članku 24. Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/2019.).

1. **Pedagog**

Prema članku 105. stavak 2. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19) te članku 29.(a) Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/2019.).

1. **Knjižnič**ar

Prema članku 105. stavak 2. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18 i 98/19) te članku 29.(f) Pravilnika o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/2019.).

1. **Spremačica** – završena osnovna škola

Uz vlastoručno potpisanu prijavu na natječaj potrebno je priložiti:

- životopis,

- diplomu odnosno dokaz o stečenoj stručnoj spremi,

- dokaz o državljanstvu (domovnica),

- uvjerenje da kandidat nije pod istragom i da se protiv njega ne vodi kazneni postupak

 glede zapreka za zasnivanje radnog odnosa iz članka 106. Zakona o odgoju i obrazovanju

 u osnovnoj i srednjoj školi (ne starije od 6 mjeseci),

U prijavi je potrebno navesti adresu odnosno e-mail adresu na koju će biti dostavljena obavijest o datumu i vremenu procjene, odnosno testiranja.

Navedene isprave odnosno prilozi dostavljaju se u preslici ili kao elektronički zapis.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika.

Na natječaj se mogu javiti osobe oba spola sukladno Zakonu o ravnopravnosti spolova (“Narodne novine” broj 82/08, 69/17).

Kandidat/kinja koji se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17), članku 48. f Zakona o zaštiti vojnih i civilnih invalida rata („Narodne novine“ broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14 i 39/18) dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: https://branitelji.gov.hr/zaposljavanje-843/843

a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

[https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf](https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Kandidat kojI je pravodobno dostavio/la potpunu prijavu s svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o načinu i postupku zapošljavanja u OŠ “Prof. Blaž Mađer” koji je objavljen na web stranici škole; [www.os-bmadjera-novigrad-podravski.skole.hr](http://www.os-bmadjera-novigrad-podravski.skole.hr)

Obavijest o sadržaju i načinu procjene odnosno testiranja kandidata te o vremenu i mjestu održavanja bit će objavljena u roku 8 dana od isteka roka za dostavu prijave na natječaj na mrežnoj stranici škole [www.os-bmadjera-novigrad-podravski.skole.hr](http://www.os-bmadjera-novigrad-podravski.skole.hr). pod natječaji.

Svi osobni podaci prikupljeni na temelju natječaja prikupljaju se i obrađuju u svrhu provedbe natječaja i obrade natječajne prijave kandidata, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

Nepravodobne i nepotpune prijave neće se razmatrati.

Rok za podnošenje prijave na natječaj je osam (8) dana od dana objave. Prijave s potrebnom dokumentacijom dostaviti neposredno ili na adresu škole: Osnovna škola „Prof. Blaž Mađer“ Novigrad Podravski, Gajeva 17a, 48 325 Novigrad Podravski s naznakom „Za natječaj“.

Kandidati prijavljeni na natječaj bit će obaviješteni putem mrežne stranice škole [www.os-bmadjera-novigrad-podravski.skole.hr](http://www.os-bmadjera-novigrad-podravski.skole.hr) najkasnije u roku od osam dana od dana sklapanja ugovora o radu s odabranim kandidatom.

KLASA: 112-02/20-01/02

URBROJ: 2137-36-20-06

Novigrad Podravski, 04.03.2020.

 Ravnateljica:

 Lidija Peroš, prof.